इन दोनों ही सूचकांकों की गणना जर्मन विद्वान लैसपीयर के सूत्र से की जाती है. इसके लिए सूचकांक में शामिल विभिन्न मदों के मौजूदा और आधार वर्ष की कीमतों की जानकारी अलग-अलग जुटाई जाती है. हर मद के मौजूदा मूल्य में आधार वर्ष के मूल्य से भाग दे दिया जाता है. इससे पता चलता है कि किसी चीज का मौजूदा मूल्य आधार वर्ष की तुलना में कितना गुना हो गया है. अब हासिल हुए इन अनुपातों को हर मद के लिए पहले से तय ‘भार’ से गुणा कर दिया जाता है. इसके बाद आंकड़ों को जोड़ दिया जाता है. इस तरह प्राप्त राशि ही मौजूदा वर्ष का मूल्य सूचकांक होती है. इसी तरह ठीक पिछले महीने या साल का मूल्य सूचकांक निकाल लिया जाता है. इसके बाद पिछले महीने या साल की तुलना में मौजूदा महंगाई में हुआ प्रतिशत बदलाव आसानी से मालूम हो जाता है.